ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1182/97 υποβολή: Gianni Tamino (V) προς την Επιτροπή (3 Απριλίου 1997)

Θέμα: Εισαγωγή από το Βέλγιο στη Σικελία ζώων χωρίς υγειονομικά πιστοποιητικά

Οι δικαστικές αρχές του Caltanisetta διεξάγουν από τις 4.3.1997 έρευνα σχετικά με το εμπόριο επικίνδυνων ουσιών και τη μη τήρηση υγειονομικών κανόνων, στο πλαίσιο της λαθραίας εισαγωγής τουλάχιστον 125 χοίρων και βοοειδών προέλευσης Βελγίου (σε μία παρτίδα 500 ζώων) χωρίς κανένα υγειονομικό πιστοποιητικό. Στην έρευνα αυτή ενέχονται δώδεκα άτομα και σε δώδεκα κτηνοτροφικές επιχειρήσεις έχει επιβληθεί συντηρητική κατάσχεση.

Έχει υπόψη της η Επιτροπή τα παραπάνω γεγονότα;

Ποιες πρωτοβουλίες σκοπεύει να αναλάβει και ποια μέτρα προτίθεται να ζητήσει από τα κράτη μέλη να υιοθετήσουν για την τήρηση των σχετικών κοινοτικών ρυθμίσεων και, επομένως, για να αποτραπεί η συνεχής επανάληψη παρόμοιων καταστάσεων;

Απάντηση του κ. Fischler εξ ονόματος της Επιτροπής (5 Μαΐου 1997)

Η περίπτωση που αναφέρει το Αξιότιμο Μέλος του Κοινοβουλίου υπάγεται στις διατάξεις των άρθρων 8 και 9 της οδηγίας 90/425/ΕΟΚ του Συμβουλίου ((Οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς - ΕΕ L 224 της 18.8.1990, όπως τροποποιήθηκε τελευταία από την οδηγία 92/118/ΕΟΚ - ΕΕ L 62 της 15.3.1993. )), και ενδεχομένως της οδηγίας 89/608/ΕΟΚ του Συμβουλίου της 21ης Νοεμβρίου 1989 για αμοιβαία συνδρομή μεταξύ των διοικητικών αρχών των κρατών μελών και τη συνεργασία των αρχών αυτών με την Επιτροπή με σκοπό τη διασφάλιση της ορθής εφαρμογής της κτηνιατρικής ζωοτεχνικής νομοθεσίας ((ΕΕ L 351 της 2.12.1989. )).

Σύμφωνα με το άρθρο 9 της οδηγίας 90/425/ΕΟΚ, οι αρχές του κράτους μέλους προορισμού (στην περίπτωση οι ιταλικές αρχές) πρέπει να επικοινωνήσουν χωρίς καθυστέρηση με τις αρχές του κράτους μέλους αποστολής (στην περίπτωση, τις βελγικές αρχές). Οι εν λόγω αρχές πρέπει να λάβουν όλα τα αναγκαία μέτρα και να ανακοινώσουν στις αρχές του κράτους μέλους προορισμού τη φύση των ελέγχων που διενεργούνται, τις αποφάσεις που λαμβάνονται και τους λόγους που υπαγόρευσαν τη λήψη τους. Εάν οι αρχές του κράτους μέλους προορισμού κρίνουν ότι τα μέτρα αυτά δεν επαρκούν, αναζητούν από κοινού με τις αρμόδιες αρχές του κράτους μέλους αποστολής τα μέσα και τους τρόπους αντιμετώπισης της κατάστασης, ενδεχομένως, με επιτόπια επίσκεψη. Όταν διαπιστώνεται επανειλημμένα παράλειψη, οι αρχές του κράτους προορισμού ενημερώνουν την Επιτροπή και τις αρχές των άλλων κρατών μελών. Εναπόκειται τότε στην Επιτροπή με δική της πρωτοβουλία, κατόπιν αίτησης του κράτους μέλους προορισμού να αναλάβει έναν ορισμένο αριθμό ενεργειών που προβλέπονται στο άρθρο 9 της οδηγίας 90/425/ΕΟΚ (αποστολή επιθεώρησης για παράδειγμα).

Προς το παρόν, οι ιταλικές αρχές δεν προσέφυγαν στην Επιτροπή. Η Επιτροπή θα λάβει εάν χρειαστεί, την κατάλληλη στιγμή, τις πρωτοβουλίες που προβλέπονται από την προαναφερθείσα κοινοτική ρύθμιση.
ΓΡΑΠΤΗ ΕΡΩΤΗΣΗ E-1767/97 υποβολή: Nikitas Kaklamanis (UPE) προς την Επιτροπή (27 Μαΐου 1997)

Θέμα: Επιλογή προσωπικού στην «European Environment Agency» (E.E.A.)

Είναι γνωστό ότι η «European Environment Agency» χρηματοδοτείται από τον Προϋπολογισμό της Ε.Ε. Η υπηρεσία αυτή έχει μάλλον ελλιπή στελέχωση σε Έλληνες υπαλλήλους, ενώ η ελληνική παρουσία περιορίζεται σε κάποια Αντιπροεδρία της «Επιστημονικής Επιτροπής της Ε.Ε.Α.», καθώς και σε ex officio τοποθέτηση κάποιων υπηρεσιακών παραγόντων της Ελληνικής Δημόσιας Διοίκησης.

Ήδη βρίσκεται σε εξέλιξη νέα επιλογή της Ε.Ε.Α. για έκτακτους υπαλλήλους («TEMPORARY AGENTS») βαθμίδας Α7/Α6/Α5, και θα ήθελα να πληροφορηθώ από την Ευρωπαϊκή Επιτροπή αν θα επιδιωχθεί, κατά την επιλογή η τήρηση της επιθυμητής ισορροπίας μεταξύ των εθνικοτήτων των υπαλλήλων της Ε.Ε.Α., ώστε να εκπροσωπούνται επαρκώς οι ελληνικής υπηκοότητας υπάλληλοι ανάμεσα στο προσωπικό της πολύ σημαντικής αυτής Ευρωπαϊκής Υπηρεσίας.

Απάντηση της κας Bjerregaard εξ ονόματος της Επιτροπής (1 Ιουλίου 1997)

Ο Ευρωπαϊκός Οργανισμός Περιβάλλοντος αποτελεί ανεξάρτητο φορέα με νομική υπόσταση, παρά το γεγονός ότι χρηματοδοτείται σχεδόν καθ' ολοκληρίαν από επιδοτήσεις του κοινοτικού προϋπολογισμού. Το άρθρο 9 του κανονισμού (ΕΟΚ) αριθ. 1210/90 σχετικά με την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και παρατηρήσεων σχετικά με το περιβάλλον ((ΕΕ L 120 της 11.5.1990. )) αναθέτει στον Διευθύνοντα Σύμβουλο του Οργανισμού (εκτελεστικός διευθυντής) τις αρμοδιότητες για όλα τα ζητήματα προσωπικού 7 ο Διευθύνων Σύμβουλος είναι, ως εκ τούτου, υπόλογος στο διοικητικό συμβούλιο του Οργανισμού για τις δραστηριότητές του. Συνεπεία αυτού, η Επιτροπή δεν είναι υπεύθυνη για τις διαδιασίες προσλήψεων του Οργανισμού και αδυνατεί να σχολιάσει τις επιμέρους ρυθμίσεις των διαδικασιών επιλογής, συμπεριλαμβανομένου του διαγωνισμού για την πρόσληψη τριών υπαλλήλων «Α» και δύο υπαλλήλων βαθμού «Β» που δημοσιεύθηκε στην Επίσημη Εφημερίδα στις 11 Απριλίου 1997.

Το ερώτημα διαβιβάστηκε στον Διευθύνοντα Σύμβουλο προκειμένου εκείνος να απαντήσει εξ ονόματος του Οργανισμού.
ΓΡΑΠΤΗ ΕΡΩΤΗΣΗ E-1319/97 υποβολή: Gerhard Schmid (PSE) προς την Επιτροπή (11 Απριλίου 1997)

Θέμα: Αναμετάδοση της ΣΕΒ από βοοειδή σε πρόβατα

Με τα υπάρχοντα έως σήμερα επιστημονικά δεδομένα δεν μπορεί να αποκλεισθεί ο κίνδυνος της αναμετάδοσης της ΣΕΒ από βοοειδή σε πρόβατα.

Για το λόγο αυτό ερωτώ την Επιτροπή:

1. Είναι αλήθεια ότι ήδη από τις 21 Οκτωβρίου 1996 έχει υποβληθεί σύσταση της Επιστημονικής Κτηνιατρικής Επιτροπής της ΕΕ, σύμφωνα με την οποία έπρεπε να απομακρυνθούν από την αλυσίδα τροφίμων σε όλες τις χώρες όπου έχουν σημειωθεί κρούσματα ΣΕΒ τουλάχιστον οι επικίνδυνοι ιστοί και όργανα προβάτων, εριφίων και βοοειδών όπως είναι το μυαλό, τα μάτια και ο μυελός;

2. Εάν ναι, γιατί η Επιτροπή δεν έχει εφαρμόσει έως σήμερα αυτή τη σύσταση;

Απάντηση του κ. Fischler εξ ονόματος της Επιτροπής (2 Ιουνίου 1997)

Η Επιστημονική Κτηνιατρική Επιτροπή συνιστά, στη γνώμη της της 21ης Οκτωβρίου 1996, να αφαιρούνται ορισμένοι ιστοί βοοειδών και αιγοπροβάτων από τις αλυσίδες διατροφής του ανθρώπου και των ζώων σε χώρες ή περιοχές όπου υπάρχει δυνητικός κίνδυνος.

Η Επιτροπή, με βάση αυτή τη σύσταση, υπέβαλε πρόταση απόφασης στις 11 Δεκεμβρίου 1996 προκειμένου να εξασφαλιστεί ότι σε όλη την Κοινότητα οι εν λόγω ιστοί αφαιρούνται στο σφαγείο και καταστρέφονται. Η πρόταση αυτή δεν έγινε δεκτή από την Μόνιμη Κτηνιατρική Επιτροπή με την απαιτούμενη ειδική πλειοψηφία. Σύμφωνα με τη διαδικασία, διαβιβάστηκε στο Συμβούλιο, όπου απορρίφθηκε στις 17 Δεκεμβρίου 1996 με απλή πλειοψηφία.

Κατά τις επιθεωρήσεις που διενεργήθηκαν στα κράτη μέλη στα τέλη του 1996, εντοπίστηκαν ορισμένες ανεπάρκειες στις ενέργειες που πραγματοποιούνται για την καταπολέμηση της σπογγιόμορφης εγκεφαλοπάθειας των βοοειδών. Για το λόγο αυτό, η Επιτροπή σκοπεύει να συνεχίσει τις ενέργειές της, και ιδίως να υποβάλει νέα πρόταση με το ίδιο πνεύμα με αυτή που υποβλήθηκε το Δεκέμβριο του 1996.
ΓΡΑΠΤΗ ΕΡΩΤΗΣΗ P-1993/97 υποβολή: Olivier Dupuis (ARE) προς την Επιτροπή (30 Μαΐου 1997)

Θέμα: Τουρκία

Με την προοπτική της έναρξης διαπραγματεύσεων για την προσχώρηση των χωρών της Κεντρικής και Ανατολικής Ευρώπης και των χωρών της Βαλτικής στην Ευρωπαϊκή Ένωση, η Επιτροπή έχει καταρτίσει κατάλογο χωρών. Η Τουρκία, παρά το γεγονός ότι συνδέεται με την Κοινότητα με συμφωνία σύνδεσης από το 1963 και με τελωνειακή συμφωνία από πέρυσι και παρόλο που έχει επίσημα υποβάλει αίτηση προσχώρησης στην Ένωση, δεν περιλαμβάνεται σ' αυτό τον κατάλογο.

Έχει εκτιμήσει η Επιτροπή τους κινδύνους που εμπεριέχει ο αποκλεισμός από αυτό τον κατάλογο ο οποίος δεν συνεπάγεται άλλωστε αυτόματη ένταξη;

Δεν νομίζει η Επιτροπή ότι αυτός ο αποκλεισμός μπορεί δικαιολογημένα να αφήσει τους πολίτες και τις αρχές της Τουρκίας να πιστέψουν ότι άλλα κριτήρια εκτός της δημοκρατίας και της ελεύθερης αγοράς καθορίζουν τη συμμετοχή στην Ένωση;

Συνειδητοποιεί η Επιτροπή ότι αυτός ο αποκλεισμός μπορεί να ευνοήσει ή ευνοεί ήδη την εμφάνιση ενός σεναρίου αλγερινού τύπου ή οποιουδήποτε άλλου σεναρίου που θα βασίζεται στη βία και στη μισαλλοδοξία;

Έχει προβλέψει και έχει μελετήσει η Επιτροπή κάποιο σενάριο σε σχέση με την Τουρκία που να προβλέπει ένα σύνολο πολιτικών, θεσμικών και οικονομικών μεταρρυθμίσεων που θα πρέπει να εφαρμοσθούν σταδιακά και μετά την ολοκλήρωσή τους η Τουρκία θα μπορούσε να καταστεί πλήρες μέλος της Ένωσης; Εάν ναί, γιατί το απομάκρυνε;

Aπάντηση του κ. Van den Broek εξ ονόματος της Επιτροπής (23 Ιουνίου 1997)

Το συμβούλιο σύνδεσης Κοινότητας-Τουρκίας επιβεβαίωσε πρόσφατα την επιλεξιμότητα της Τουρκίας να καταστεί μέλος της Ένωσης, διαβεβαιώνοντας ότι η υποψηφιότητα της χώρας αυτής θα εξεταστεί βάσει των ίδιων αντικειμενικών κριτηρίων με εκείνα που εφαρμόστηκαν στις άλλες υποψήφιες χώρες.

Μετά από αίτηση του Συμβουλίου, η Επιτροπή ετοιμάζει τώρα ένα έγγραφο προβληματισμού για την ενίσχυση των σχέσεων με την Τουρκία. Το έγγραφο θα περιέχει προτάσεις υπό αυτήν την έννοια και πρέπει να υποβληθεί στο Συμβούλιο μέσα στις προσεχείς εβδομάδες.
ΓΡΑΠΤΗ ΕΡΩΤΗΣΗ E-1343/97 υποβολή: Andrι Fourηans (PPE) προς την Επιτροπή (21 Απριλίου 1997)

Θέμα: Κανόνας της «μη διάκρισης»

Λόγω του ότι η χρήση και το στάδιο ανάπτυξης των διαφόρων μέσων πληρωμής διαφέρουν σημαντικά από ένα κράτος μέλος σε άλλο, δικαιολογείται η κατάργηση του κανόνα «της μη διακρίσεως» κατά τρόπο ενιαίο στο σύνολο της Ευρωπαϊκής Ένωσης;

Δεν θα ήταν πλέον ενδεδειγμένο να καθορισθεί εάν ο εν λόγω κανόνας είναι δικαιολογημένος με βάση το ειδικό πλαίσιο κάθε κράτους μέλους, ιδιαίτερα όσον αφορά την κατάσταση ανταγωνισμού στον τομέα των μέσων πληρωμής και τον βαθμό ικανοποίησης των χρηστών;

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις E-1338/97, E-1339/97, E-1340/97, E-1341/97, E-1342/97, E-1343/97 και E-1344/97 (2 Ιουνίου 1997)

Στο παρόν στάδιο η Επιτροπή δεν είναι σε θέση να απαντήσει διεξοδικά στις ερωτήσεις που υπέβαλε το Αξιότιμο Μέλος. Η Επιτροπή δεν έχει ακόμη ολοκληρώσει την αξιολόγηση, υπό το πρίσμα της κοινοτικής νομοθεσιάς περί ανταγωνισμού, ορισμένων συστημάτων πληρωμής με κάρτες που αποτέλεσαν το αντικείμενο κοινοποίησης βάσει του άρθρου 4, του κανονισμού αριθ. 17 του Συμβουλίου της 6ης Φεβρουαρίου 1962 ((ΕΕ C 13 της 21.2.1962. )). Τα εν λόγω συστήματα περιλαμβάνουν για παράδειγμα τα ενθνικά συστήματα πληρωμής με κάρτα, όπως οι τραπεζικές κάρτες «CB» στη Γαλλία ή τα διεθνή συστήματα πληρωμής με κάρτα, όπως αυτά που διαχειρίζονται οι εταιρείες Visa International και Europay International. Ορισμένα από τα εν λόγω συστήματα προβλέπουν τον κανόνα της «μη διάκρισης» στον οποίον αναφέρεται το αξιότιμο μέλος.

Η Επιτροπή εξετάζει την ισχύ του εν λόγω κανόνα της «μη διάκρισης» υπό το πρίσμα των ευρωπαϊκών κανόνων ανταγωνισμού και διεξάγει για το σκοπό αυτό συζητήσεις με όλους τους ενδιαφερόμενους.
ΓΡΑΠΤΗ ΕΡΩΤΗΣΗ E-1340/97 υποβολή: Andrι Fourηans (PPE) προς την Επιτροπή (21 Απριλίου 1997)

Θέμα: Κανόνας της «μη διάκρισης»

Σε ποιά ανάλυση στηρίζεται η Επιτροπή για να θεωρήσει ότι ο ανταγωνισμός μεταξύ των μέσων πληρωμής θα ήταν πλέον έντονος εάν κατηργείτο ο κανόνας της «μη διακρίσεως»;

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις E-1338/97, E-1339/97, E-1340/97, E-1341/97, E-1342/97, E-1343/97 και E-1344/97 (2 Ιουνίου 1997)

Στο παρόν στάδιο η Επιτροπή δεν είναι σε θέση να απαντήσει διεξοδικά στις ερωτήσεις που υπέβαλε το Αξιότιμο Μέλος. Η Επιτροπή δεν έχει ακόμη ολοκληρώσει την αξιολόγηση, υπό το πρίσμα της κοινοτικής νομοθεσιάς περί ανταγωνισμού, ορισμένων συστημάτων πληρωμής με κάρτες που αποτέλεσαν το αντικείμενο κοινοποίησης βάσει του άρθρου 4, του κανονισμού αριθ. 17 του Συμβουλίου της 6ης Φεβρουαρίου 1962 ((ΕΕ C 13 της 21.2.1962. )). Τα εν λόγω συστήματα περιλαμβάνουν για παράδειγμα τα ενθνικά συστήματα πληρωμής με κάρτα, όπως οι τραπεζικές κάρτες «CB» στη Γαλλία ή τα διεθνή συστήματα πληρωμής με κάρτα, όπως αυτά που διαχειρίζονται οι εταιρείες Visa International και Europay International. Ορισμένα από τα εν λόγω συστήματα προβλέπουν τον κανόνα της «μη διάκρισης» στον οποίον αναφέρεται το αξιότιμο μέλος.

Η Επιτροπή εξετάζει την ισχύ του εν λόγω κανόνα της «μη διάκρισης» υπό το πρίσμα των ευρωπαϊκών κανόνων ανταγωνισμού και διεξάγει για το σκοπό αυτό συζητήσεις με όλους τους ενδιαφερόμενους.
ΓΡΑΠΤΗ ΕΡΩΤΗΣΗ E-1750/97 υποβολή: Nikitas Kaklamanis (UPE) προς την Επιτροπή (27 Μαΐου 1997)

Θέμα: Πρωτοβουλία για τη σωτηρία της Αγίας Σοφίας στην Κωνσταντινούπολη

Όπως είναι γνωστό, ο ναός της Αγίας Σοφίας στην Κωνσταντινούπολη αποτελεί ένα από τα σημαντικότερα παγκόσμια μνημεία. Το μνημείο αυτό αντιμετωπίζει σοβαρότατα στατικά προβλήματα με αποτέλεσμα να απειλείται ακόμη και με κατάρρευση. Συγκεκριμένα, οι πολλαπλές αναστηλώσεις από τον 6ο αιώνα μέχρι σήμερα παραμόρφωσαν και φόρτωσαν το ναό με περιττή και βαριά τοιχοποιΐα στο ευαίσθητο αρχικό του κέλυφος, ενώ όπως έχει κατακτηριστικά ειπωθεί «κάθε λεωφορείο που περνάει έξω από την Αγία Σοφία φέρνει την κατάρρευση ένα βήμα πιο κοντά.»

Έχει επισημανθεί απόκλιση των πεσσών, η οποία είναι ορατή ακόμη και με γυμνό μάτι, ενώ η γενικότερη διασάλευση της ισορροπίας φαίνεται και από τις αποκλίσεις των μικρών στύλων από την κατακόρυφο. Ρωγμές υπάρχουν παντού, και τα μάρμαρα των στύλων είναι ήδη σιδηροδεμένα για να τις αντέξουν, αλλά δυστυχώς η κατάσταση επιδεινώνεται λόγω και της σεισμικότητας της περιοχής.

Θα ήθελα να ερωτήσω την Ευρωπαϊκή Επιτροπή πώς κρίνει το ενδεχόμενο να αναλάβει πρωτοβουλία σωτηρίας του μνημείου σε συνεργασία με την ελληνική και την τουρκική κυβέρνηση καθώς και το Οικουμενικό Πατριαρχείο Κωνσταντινούπολης, ώστε να προστατευθεί από την κατάρρευση το μοναδικό αυτό μνημείο, αλλά και για να δημιουργηθούν γέφυρες επικοινωνίας, κατανόησης και διαλόγου μεταξύ των δύο λαών, του ελληνικού και του τουρκικού, κάτι αυτονόητα χρήσιμο, ιδίως στις μέρες μας.

Απάντηση του κ. Van den Broek εξ ονόματος της Επιτροπής (3 Ιουλίου 1997)

Παρακαλείται το Αξιότιμο Μέλος του Κοινοβουλίου να ανατρέξει στην απάντηση που έδωσε η Επιτροπή στην ερώτηση Ε-3520/96 του κ. Kellett-Bowman ((EE C 138 της 5.5.1997. )).

Λόγω της ιδιαίτερης σημασίας της, η Αγία Σοφία παρακολουθείται επί μονίμου βάσεως από επιστημονική επιτροπή η οποία συστάθηκε το 1992, που απαρτίζεται κυρίως από αρχιτέκτονες και μηχανικούς ειδικευμένους στις αντισεισμικές κατασκευές.
ΓΡΑΠΤΗ ΕΡΩΤΗΣΗ E-1527/97 υποβολή: Hiltrud Breyer (V) προς το Συμβούλιο (5 Μαΐου 1997)

Θέμα: Εγγυήσεις ασφαλείας για τα προϊόντα Γενετικώς Τροποποιημένων Οργανισμών (ΓΤΟ)

Λόγω της ανεπαρκούς απάντησης του Συμβουλίου Υπουργών στη γραπτή ερώτησή μου Ε-2835/96 ((ΕΕ C 138 της 5.5.1997, σελ. 14. )), καλείται το τελευταίο να δώσει συγκεκριμένες απαντήσεις στα ακόλουθα ερωτήματα: έχοντας υπόψη την οδηγία 90/220/ΕΟΚ ((ΕΕ L 117 της 8.5.1990, σελ. 15. )) και λόγω του ότι έχουμε συγκατατεθεί στην εμπορία ορισμένων προϊόντων ΓΤΟ (σόγια, κράμβη, κιχώριο), η οποία υπόκειται σε ειδικούς όρους,

1. Με ποιο τρόπο μπορεί το Συμβούλιο να εγγυηθεί ότι η εισαγόμενη σόγια δεν χρησιμοποιείται για καλλιέργεια ή για αναπαραγωγή στην ΕΕ, κατά παράβαση των όρων συγκατάθεσης για εμπορία;

2. Με ποιο τρόπο και από ποιον ελέγχονται οι άλλοι περιορισμοί;

3. Εάν ο έλεγχος πρέπει να ασκείται από τα κράτη μέλη, με ποιον τρόπο θα υλοποιείται και ποιος θα επιτηρεί τη συμμόρφωση προς τις σχετικές διατάξεις;

4. Θα υπάρχουν εκθέσεις σχετικά με την τήρηση των σχετικών διατάξεων;

5. Θα δημοσιεύονται;

6. Εάν δεν υπάρχει εθνικό ή ευρωπαϊκό σύστημα ελέγχου, τι μέτρα έχει προβλέψει το Συμβούλιο;

7. Θα υποστηρίξει το Συμβούλιο την αναστολή της εμπορίας έως ότου θεσπισθούν επαρκείς εγγυήσεις για την τήρηση των σχετικών διατάξεων;

8. Πώς συμβιβάζεται η πολιτική του Συμβουλίου να επιτρέπει την εισαγωγή προϊόντων ΓΤΟ χωρίς τη διενέργεια ελέγχων για τους κινδύνους εις βάρος της δημόσιας υγείας ή του περιβάλλοντος στον τόπο προέλευσης, με τη διαπραγματευτική θέση του όσον αφορά το περιεχόμενο του προταθέντος πρωτοκόλλου περί βιοασφαλείας;

Απάντηση (6 Αυγούστου 1997)

Εκτός από τα στοιχεία απάντησης στη γραπτή ερώτηση αριθ. 2835/95, είναι σκόπιμο να επισημασθούν τα εξής:

- όσον αφορά τα ερωτήματα 1 έως 6 και όπως ασφαλώς γνωρίζει το Αξιότιμο Μέλος, αρμόδια για τον έλεγχο της εφαρμογής της κοινοτικής νομοθεσίας είναι η Επιτροπή.

- μέχρι σήμερα δεν έχει υποβληθεί στο Συμβούλιο καμία πρόταση γαι την αναστολή της εμπορίας Γενετικώς Τροποποιημένων Οργανισμών (ΓΤΟ),

- η Κοινότητα είναι συμβαλλόμενο μέρος της Σύμβασης για τη βιολογική ποικιλομορφία και το Συμβούλιο προφανώς υποστηρίζει την απόφαση ΙΙ/5 της Διάσκεψης των Μερών, βάσει της οποίας άρχισαν διαπραγματεύσεις για τη σύναψη πρωτοκόλλου σχετικά με τη βιοασφάλεια και η οποία ορίζει ότι το πρωτόκολλο αυτό, που αφορά ειδικότερα τη διασυνοριακή διακίνηση ΓΤΟ που προκύπτουν από πρόσφατες μεθόδους της βιοτεχνολογίας και ενδέχεται να έχουν δυσμενείς επιπτώσεις στη διατήρηση και τη χρήση της βιολογικής ποικιλομορφίας, πρέπει να συμβάλει στην επίτευξη του ενδεδειγμένου επιπέδου προστασίας στον τομέα της βιολογικής ασφάλειας. Η οδηγία 90/220 προβλέπει ότι τα κράτη μέλη λαμβάνουν τα απαιτούμενα μέτρα ώστε να αποφευχθούν αρνητικές επιπτώσεις για το περιβάλλον ή την ανθρώπινη υγεία που θα μπορούσαν να προκύψουν από την εμπορία ΓΤΟ, επιδιώκοντας έτσι τον ίδιο στόχο με το Πρωτόκολλο.
ΓΡΑΠΤΗ ΕΡΩΤΗΣΗ E-1731/97 υποβολή: Esko Seppδnen (GUE/NGL) προς την Επιτροπή (23 Μαΐου 1997)

Θέμα: Αύξηση της ηλικίας συνταξιοδότησης των γυναικών και αποζημίωση γι αυτό

Η Φινλανδική κυβέρνηση καταρτίζει, τον καιρό αυτό νόμο, βάσει της απόφασης Barber του Δικαστηρίου των Ευρωπαϊκών Κοινοτήτων, σύμφωνα με τον οποίο η ηλικία συνταξιοδότησης των γυναικών εξισώνεται με την αντίστοιχη των ανδρών, χωρίς, όμως, να καταβάλλονται αποζημιώσεις στις γυναίκες. Ως εκ τούτου υποβάλω στην Επιτροπή την ακόλουθη ερώτηση:

Προτίθεται η Επιτροπή να διασφαλίσει ότι, παρά την έκδοση της απόφασης αυτής, στα κράτη μέλη θα τηρηθεί η αρχή ότι τα συμφέροντα οποιουδήποτε πολίτη δεν θίγονται σε παρόμοιες περιπτώσεις;

Απάντηση του κ. Flynn εξ ονόματος της Επιτροπής (2 Ιουλίου 1997)

Η Επιτροπή επιθυμεί να διευκρινίσει στο αξιότιμο μέλος του Κοινοβουλίου ότι όσον αφορά την ισότητα της ηλικίας συνταξιοδότησης μεταξύ ανδρών και γυναικών, αυτό που είναι σημαντικό σύμφωνα με το υφιστάμενο κοινοτικό δίκαιο (άρθρο 119 της Συνθήκης ΕΚ και οδηγία 86/378/ΕΟΚ ((ΕΕ L 225 της 12.8.1986. )) και της οδηγίας 96/97/ΕΚ ((ΕΕ L 46 της 17.2.1997. ))) είναι να επιφυλάσσεται η ίδια μεταχείριση τόσο για τους άνδρες όσο και για τις γυναίκες στον τομέα των επαγγελματικών συστημάτων κοινωνικής ασφάλισης ((Η ισότητα μεταχείρισης μεταξύ ανδρών και γυναικών όσον αφορά την ηλικία της συνταξιοδότησης στον τομέα των καταστατικών συστημάτων δεν έχει ακόμη καθιερωθεί. Η οδηγία 79/7/ΕΟΚ (ΕΕ L 6 της 10.1.1979), επιτρέπει [άρθρο 7(1)(a)] τη διατήρηση της διαφοράς ηλικιών συνταξιοδότησης ανάλογα με το φύλο. )). Αυτή η ίδια μεταχείριση εφαρμόζεται είτε με τον καθορισμό της ίδιας ηλικίας συνταξιοδότησης για άνδρες και γυναίκες, είτε με την καθιέρωση ενός εύκαμπτου συστήματος συνταξιοδότησης υπό τις ίδιες προϋποθέσεις και για τα δύο φύλα. Η επιλογή της ίδιας ηλικίας εναπόκειται στο εν λόγω επαγγελματικό σύστημα σύμφωνα με τους κανόνες και τις διατυπώσεις που ισχύουν στο συγκεκριμένο κράτος μέλος.

Η οδηγία του Συμβουλίου 96/97/ΕΚ, που εκδόθηκε στις 20.12.1996 και τροποποιεί την οδηγία 86/378/ΕΟΚ για να την καταστήσει σύμφωνη προς το άρθρο 119 της συνθήκης ΕΚ, όπως αυτό ερμηνεύθηκε από το Δικαστήριο στην απόφασή του «Barber» και τις συναφείς αποφάσεις οι οποίες ακολούθησαν, προβλέπει ότι τα κράτη μέλη οφείλουν να λαμβάνουν τα απαραίτητα μέτρα για τη συμμόρφωσή τους στην εν λόγω οδηγία το αργότερο έως την 01.07.1997. Η Επιτροπή προτίθεται να απευθύνει επιστολή προσεχώς σε όλα τα κράτη μέλη για να τους ζητήσει πληροφορίες σχετικά με τα μέτρα που έλαβαν με σκοπό τη θέση σε εφαρμογή της οδηγίας.
ΓΡΑΠΤΗ ΕΡΩΤΗΣΗ E-1810/97 υποβολή: Ernesto Caccavale (UPE) προς την Επιτροπή (28 Μαΐου 1997)

Θέμα: Αντιφάσεις όσον αφορά το AIDS

Zητείται από την Επιτροπή μια απάντηση στα πολλά ερωτηματικά που προκάλεσε όσον αφορά το AIDS μια επιστημονική διαφωνία, η οποία εμπλέκει άνω των 700 ειδικών σε 23 χώρες, μεταξύ των οποίων και ο μέγιστος εν ζωή ρετροβιολόγος Peter Duesberg.

Δημοσιεύθηκε πρόσφατα στην Ιταλία από γνωστό σεξολόγο Luigi De Marchi και τον μολυσματολόγο Fabio Franchi ευρεία τεκμηρίωση με τίτλο «AIDS-Η μεγάλη απάτη» (Εκδόσεις SEAM, Ρώμη 1997). Το έργο καταγγέλει την αδικαιολόγητη κινδυνολογία και τις πολυάριθμες αντιφάσεις των περισσοτέρων ιταλικών και διεθνών υγειονομικών αρχών όσον αφορά το ΑΙDS.

Πρόκειται για αντιφάσεις που αμφισβητούν ευρείες και κρίσιμες πτυχές της παρουσίασης και της θεραπείας του ΑΙDS και συγκεκριμένα από την ανακάλυψη τουιού έως τον προσδιορισμό της ασθένειας, τις επιδημιολογικές προβλέψεις, τη μη χρησιμότητα των τέστ, τη βλαπτικότητα των θεραπειών και την έρευνα για ένα «απίθανο» εμβόλιο.

Εν κατακλείδι η Επιτροπή:

1. Γνωρίζει τις δημοσιεύσεις αυτές και τις θέσεις που προβάλλουν;

2. Εάν ναί, προτίθεται να ανακοινώσει στο Ευρωπαϊκό Κοινοβούλιο και τους άλλους οργανισμούς τη σημασία των τεκμηρίων αυτών και καταγγελιών;

3. Δεν θεωρεί σκόπιμο να συγκροτήσει μια ερευνητική επιτροπή διαφόρων ειδικοτήτων (με περιοριζόμενη σε ιολόγους και μολυσματολόγους ώστε να διαφωτισθούν οι πολυάριθμες αντιφάσεις σχετικά με την αποκαλούμενη «πανούκλα του 2000»;

Απάντηση του κ.Flynn εξ ονόματος της Επιτροπής (16 Ιουλίου 1997)

Η Επιτροπή δεν γνωρίζει την έκδοση αυτή και συγκεντρώνει τις απαραίτητες πληροφορίες ώστε να απαντήσει στις ερωτήσεις του κ. βουλευτή. Θα φροντίσει να του ανακοινώσει τα αποτελέσματα των ερευνών της όσο το δυνατόν συντομότερα.
ΓΡΑΠΤΗ ΕΡΩΤΗΣΗ E-1664/97 υποβολή: David Bowe (PSE) προς την Επιτροπή (20 Μαΐου 1997)

Θέμα: Πεπαλαιωμένα οχήματα

Για ποιούς άραγε λόγους η Επιτροπή δεν μπορεί να διατυπώσει στην τελική της μορφή το σχέδιο προτάσεώς της για οδηγία όσον αφορά τα πεπαλαιωμένα οχήματα;

Απάντηση της κας Bjerregaard εξ ονόματος της Επιτροπής (2 Ιουλίου 1997)

Η Επιτροπή σκοπεύει να προτείνει πρόταση οδηγίας για τα οχήματα που βρίσκονται στο τέλος του κύκλου ζωής τους πριν από το καλοκαίρι. Η Επιτροπή βρίσκεται στο στάδιο της οριστικοποίησης του αντιστοίχου κειμένου το οποίο καλύπτει σειρά τεχνικών, οικονομικών και οργανωτικών θεμάτων που απαιτούν λεπτομερή εξέταση.
ΓΡΑΠΤΗ ΕΡΩΤΗΣΗ E-1416/97 υποβολή: Nikitas Kaklamanis (UPE) προς την Επιτροπή (23 Απριλίου 1997)

Θέμα: Χρηματοδότηση από την Ε.Ε του E.C.M.I.

Σε ερώτηση που είχα καταθέσει στις 13.1.1997 προς την Επιτροπή (Ε-0105/97) ((ΕΕ C 186 της 18.6.1997, σελ. 226. )) για τις δραστηριότητες του «European Centre for Minority Issues (E.C.M.I)» μου απάντησε η Επίτροπος κ. Wulf-Mathies στις 17.3.1997 ότι «συγκεντρώνει τις πληροφορίες που απαιτούνται για την απάντηση στην ερώτηση που τέθηκε.»

Την ίδια περίοδο, όμως, έλαβα ενημερωτικό φάκελλο από τον Διευθυντή του E.C.M.I. κ. Stefan Troebst, στον οποίο περιλαμβάνονται απαντήσεις στις ερωτήσεις που είχα θέσει με την ερώτησή μου. Το εν λόγω Κέντρο έχει ιδιαίτερα «διακριθεί» στην προσπάθεια κατασυκοφάντησης ενός κράτους μέλους της Ε.Ε., της Ελλάδας, ενώ χρησιμοποιώντας, επιεικώς, αμφίβολης εγκυρότητας στοιχεία ανακαλύπτει μειονότητες - «φαντάσματα» σε πολλές χώρες και ανακινεί θέματα που μπορούν να δράσουν ως θρυαλίδα για την έναρξη συγκρούσεων σε πολλά μέρη της ηπείρου μας. Το θέμα είναι εξαιρετικά σοβαρό, και γίνεται ακομη σοβαρότερο από το γεγονός ότι στον ενημερωτικό φάκελο που μου απέστειλε ο κ. Troebst αναφέρεται ότι το E.C.M.I. έχει λάβει χρηματοδότηση ύψους 641,000 ECU από το Πρόγραμμα INTERREG II, καθώς και το ότι στο Προεδρείο του υπάρχει η πρόβλεψη θέσεις να καταληφθούν από αντιπροσώπους της Ε.Ε., του Συμβουλίου της Ευρώπης και του ΟΑΣΕ:

Οι περίεργες δραστηριότητες του ECMI αποτελούν μείζον θέμα για την εικόνα της Ε.Ε., και για αυτό το λόγο θα ήθελα να πληροφορηθώ την επίσημη θέση της Ευρωπαϊκής Επιτροπής που φαίνεται να χρηματοδοτεί το Κέντρο αυτό, ενώ άλλα δύο κράτη μέλη της Ε.Ε. (η Δανία και η Γερμανία) επίσης συνεισφέρουν με 575.000 Ecu το χρόνο, στρεφόμενες έτσι εναντίον άλλων εταίρων τους στα πλαίσια της Ε.Ε.

Απάντηση της κ. Wulf-Mathies εξ ονόματος της Επιτροπής (27 Ιουνίου 1997)

Η Επιτροπή έως τώρα δεν έχει χρηματοδοτήσει το Ευρωπαϊκό Κέντρο για Θέματα Μειονοτήτων, αλλά εξετάζει τις αιτήσεις των δύο κρατών μελών για τη στήριξη του προγράμματος INTERREG II.

Η Επιτροπή δεν σχολιάζει τις δηλώσεις του διευθυντού του κέντρου.